**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS IR ŠIAULIŲ VALSTYBINĖS KOLEGIJOS BENDRADARBIAVIMO SUTARTIES PROJEKTUI**

2016 m. balandžio 28 d. Nr. T1-121

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Plungės rajono savivaldybės sudaromų sutarčių rengimo ir pasirašymo tvarkos aprašu, patvirtintu Plungės rajono savivaldybės tarybos 2011 m. rugsėjo 29 sprendimu Nr. T1-225 bei atsižvelgdama į Šiaulių kolegijos 2016 m. balandžio 15 d. raštą Nr. SD-231 (1.25), Plungės rajono savivaldybės taryba nusprendžia:

1. Pritarti Plungės rajono savivaldybės ir Šiaulių valstybinės kolegijos bendradarbiavimo sutarties projektui (projektas pridedamas).

2. Įgalioti Plungės rajono savivaldybės merą Audrių Klišonį pasirašyti sprendimo 1 punkte nurodytą bendradarbiavimo sutartį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis

PRITARTA

Plungės rajono savivaldybės

tarybos 2016 m. balandžio 28 d.

sprendimu Nr. T1-121

**BENDRADARBIAVIMO SUTARTIS**

2016 m. \_\_\_\_\_\_\_\_\_\_\_\_\_\_\_\_d. Nr. \_\_\_\_\_\_ / \_\_\_\_\_

Šiauliai

**I. SUTARTIES ŠALYS**

1. **Plungės rajono savivaldybė** (toliau vadinama Savivaldybe), atstovaujama mero Audriaus Klišonio, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ir **Šiaulių valstybinė kolegija** (toliau vadinama Kolegija), atstovaujama direktorės dr. Natalijos Šedžiuvienės, veikiančios pagal Kolegijos statutą, sudarė šią bendradarbiavimo sutartį (toliau vadinama Sutartimi).

**II. SUTARTIES TIKSLAS**

1. Plėtoti Savivaldybės ir Kolegijos socialinę partnerystę akademinėje, kultūrinėje ir kitose veiklos srityse, ugdant aktyvią ir pilietišką visuomenę, skatinant žinių visuomenės formavimą.

# III. SUTARTIES ŠALIŲ ĮSIPAREIGOJIMAI

**3. Savivaldybė įsipareigoja:**

3.1. Teikti pasiūlymus Kolegijai dėl naujų studijų programų rengimo ir vykdomų studijų programų atnaujinimo.

3.2. Informuoti Kolegiją apie Savivaldybės dalyvavimą tarptautinėse programose ir projektuose bei nagrinėti Kolegijos iniciatyvas dėl galimo bendradarbiavimo juose.

3.3. Kviesti Kolegiją kartu rengti tarptautinius ir nacionalinius projektus.

3.4. Pagal galimybes įtraukti Kolegijos atstovus į darbo grupes, komitetus, sprendžiant aktualius švietimo klausimus Plungės rajone.

3.5. Sudaryti sąlygas Kolegijos studentams Savivaldybėje atlikti profesinės veiklos praktikas pagal trišales praktikos sutartis.

3.6. Kviesti Kolegiją kartu organizuoti mokslines praktines konferencijas ir seminarus.

3.7. Bendradarbiauti su Kolegija atliekant tyrimus ir plėtojant taikomąją mokslinę veiklą.

3.8. Populiarinti Savivaldybės ir Kolegijos bendradarbiavimo ir veiklos rezultatus.

3.9. Sudaryti sąlygas Kolegijos dėstytojams ir studentams susipažinti su Savivaldybės veikla.

3.10. Bendradarbiauti su Kolegija tobulinant Savivaldybės ir Kolegijos darbuotojų profesinę kvalifikaciją.

3.11. Kviesti Kolegijos atstovus į Savivaldybės organizuojamus renginius, deleguoti Savivaldybės atstovus į Kolegijos organizuojamus renginius.

3.12. Pagal galimybes remti Kolegijos studentus ir skirti vardines stipendijas puikių studijų rezultatų pasiekusiems Kolegijos studentams, gyvenantiems Plungės rajone.

3.13. Bendradarbiauti kitose abiem šalims svarbiose veiklos srityse.

3.14. Kitais Sutarties šalims priimtinais būdais siekti efektyvaus šia Sutartimi keliamų tikslų įgyvendinimo.

**4. Kolegija įsipareigoja:**

4.1. Kviesti Savivaldybės atstovus į darbo grupių, studijų komitetų posėdžius, sprendžiant studijų kokybės užtikrinimo, programų rengimo bei atnaujinimo, baigiamojo kvalifikacijos vertinimo klausimus.

4.2. Informuoti Savivaldybę apie Kolegijos dalyvavimą tarptautinėse programose ir projektuose bei nagrinėti Savivaldybės iniciatyvas dėl galimo bendradarbiavimo juose.

4.3. Kviesti Savivaldybę kartu rengti tarptautinius ir nacionalinius projektus.

4.4. Siūlyti Kolegijos studentams profesinės veiklos praktikas pagal trišales praktikos sutartis atlikti Savivaldybėje.

4.5. Bendradarbiauti su Savivaldybės darbuotojais, tobulinant praktikų organizavimą ir užduotis.

4.6. Kviesti Savivaldybę kartu organizuoti mokslines praktines konferencijas ir seminarus.

4.7. Kviesti Savivaldybės darbuotojus į Kolegijos organizuojamus seminarus ir konferencijas.

4.8. Bendradarbiauti su Savivaldybe atliekant tyrimus ir plėtojant taikomąją mokslinę veiklą.

4.9. Populiarinti Kolegijos ir Savivaldybės bendradarbiavimo ir veiklos rezultatus.

4.10. Bendradarbiauti su Savivaldybe tobulinant Kolegijos ir Savivaldybės darbuotojų profesinę kvalifikaciją.

4.11. Kviesti Savivaldybės atstovus į Kolegijos organizuojamus renginius, deleguoti Kolegijos atstovus į Savivaldybės organizuojamus renginius.

4.12. Bendradarbiauti kitose abiem šalims svarbiose veiklos srityse.

4.13. Kitais Sutarties šalims priimtinais būdais siekti efektyvaus šia Sutartimi keliamų tikslų įgyvendinimo.

### IV. BAIGIAMOSIOS NUOSTATOS

5. Ši sutartis gali būti papildoma atskirais Savivaldybės ir Kolegijos raštiškais susitarimais.

6. Sutartis sudaryta dviem egzemplioriais – po vieną kiekvienai šaliai, kurių kiekvienas turi vienodą juridinę galią.

7. Sutartis įsigalioja nuo jos pasirašymo dienos ir gali būti nutraukta vienai iš sutarties šalių prieš mėnesį laiko raštu pranešus kitai šaliai apie jos nutraukimą.

8. Visus dėl sutarties įgyvendinimo kylančius ginčus sutarties šalys įsipareigoja spręsti derybų būdu.

**V. SUTARTIES ŠALIŲ REKVIZITAI IR PARAŠAI**

|  |  |
| --- | --- |
| Plungės rajono savivaldybė  Duomenys kaupiami ir saugomi  Juridinių asmenų registre Įstaigos  kodas 188714469 Vytauto g. 12  LT-90123 Plungė Tel. (8 448) 73 166 **Faks.** (8 448) 71 608  **El. p.** [savivaldybe@plunge.lt](mailto:savivaldybe@plunge.lt) | Šiaulių valstybinė kolegija  Duomenys kaupiami ir saugomi  Juridinių asmenų registre  Įstaigos kodas 111968241  Aušros al. 40  LT-76241 Šiauliai  Tel. (8 41) 52 37 68  Faks. (8 41) 52 50 91  El. p. administracija@svako.lt |
| Meras Audrius Klišonis  A. V. | Direktorė dr. Natalija Šedžiuvienė  A. V. |